
Către,

BIROUL PERMANENT AL

CAMEREI DEPUTATILOR 


Vă înaintăm, alăturat, RAPORTUL SUPLIMENTAR asupra propunerii legislative pentru modificarea art.17 alin.(1) din Legea nr.33/2007 privind organizarea şi desfăşurarea alegerilor pentru Parlamentul European, trimisă, spre dezbatere în fond, Comisiei juridice, de disciplină şi imunităţi, cu adresa nr. Plx. 196/2016 din 20 aprilie 2016.

PREŞEDINTE,
Laura-Cătălina VICOL CIORBĂ

PARLAMENTUL ROMÂNIEI

CAMERA DEPUTAŢILOR
	
	


COMISIA JURIDICĂ, DE DISCIPLINĂ ŞI IMUNITĂŢI

RAPORT

asupra propunerii legislative pentru modificarea art.17 alin.(1) din Legea nr.33/2007 privind organizarea şi desfăşurarea alegerilor pentru Parlamentul European

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere în fond, cu propunerea legislativă pentru modificarea art.17 alin.(1) din Legea nr.33/2007 privind organizarea şi desfăşurarea alegerilor pentru Parlamentul European, trimisă cu adresa nr. Plx. 196/2016 din 20 aprilie 2016 şi înregistrată cu nr. 4c-11/580 din 21 aprilie 2016.
Potrivit prevederilor art. 75 din Constituţia României, republicată şi ale 92 alin. 2 din Regulamentul Camerei Deputaţilor, republicat, cu modificările şi completările ulterioare, Camera  Deputaţilor este Cameră decizională.

Consiliul Legislativ a avizat favorabil propunerea legislativă, conform avizului nr. 1264 din 27.11.2015.

Senatul a respins propunerea legislativă în şedinţa din data de 11.04.2016.

Guvernul, prin punctul de vedere exprimat, a lasat la latitudinea Parlamentului adoptarea acestei initiative legislative.
Propunerea legislativă supusă dezbaterii are ca obiect de reglementare modificarea art.17 alin.(1) din Legea nr.33/2007, în sensul reducerii numărului minim de semnături necesare pentru un candidat independent la funcţia de membru din România în Parlamentul European, de la 100.000, cât este în prezent, la 6.250 de semnături.

Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, comisia a examinat propunerea legislativă în şedinţa din data de 5 martie 2019.

        Potrivit art. 1 alin. (1) lit. b din Hotărârea Parlamentului nr. 12/2019 privind constituirea Comisiei speciale comune a Camerei Deputaților și Senatului pentru elaborarea, modificarea și completarea propunerilor legislative în materie electorală, propunerea legislativă pentru modificarea art.17 alin.(1) din Legea nr.33/2007 privind organizarea şi desfăşurarea alegerilor pentru Parlamentul European, a fost trimisă spre examinare în data de 24 iunie 2019.

         Potrivit  Notei Biroului Permanent din data de 8 februarie 2021 privind încetarea activității Comisiei speciale comune a Camerei Deputaților și Senatului pentru elaborarea, modificarea și completarea propunerilor legislative în materie electorală, începând cu 16 martie 2020, propunerea legislativă pentru modificarea art.17 alin.(1) din Legea nr.33/2007 privind organizarea şi desfăşurarea alegerilor pentru Parlamentul European, a fost trimisă spre examinare în fond, Comisiei juridice, de disciplină și imunități.
Din numărul total de  membrii ai Comisiei juridice, de disciplină şi imunităţi au participat la dezbateri conform listei de prezenţă.

În urma dezbaterii, membrii Comisiei au hotărât, cu majoritate de voturi respingerea propunerea legislativă pentru modificarea art.17 alin.(1) din Legea nr.33/2007 privind organizarea şi desfăşurarea alegerilor pentru Parlamentul European.
În raport de obiectul şi conţinutul său,  propunerea legislativă face parte din categoria legilor organice.


  
PREŞEDINTE,

                                                                SECRETAR,


   
Laura-Cătălina VICOL CIORBĂ                                                        Ladányi László-Zsolt                             
Consilier parlamentar,
Andrada Armencea

